ananddey/assamese-wiki-corpus huggingface dataset:
মালবিকা চাৰুক্কাই

]]ক সাক্ষাৎৰ মুহূৰ্ত
মালবিকা চাৰুক্কাই হৈছে এগৰাকী ভাৰতীয় ধ্ৰুপদী নৃত্য শিল্পী আৰু নৃত্য পৰিচালক। তেখেতৰ নৃত্যৰ মূল বিচৰণ ক্ষেত্ৰ হৈছে ভাৰতনাট্যম। তেখেতে ২০০২ চনত সংগীত নাটক একাডেমী বঁটা লাভ কৰিবলৈ সক্ষম হৈছিল।২০০৩ চনত তেখেতক ভাৰত চৰকাৰে দেশৰ চতুৰ্থটো সৰ্বশ্ৰেষ্ঠ অসামৰিক সন্মান পদ্মশ্ৰীৰে সন্মানীত কৰে।

জীৱনী

১৯৫৯ চনত মালবিকা চাৰুক্কাইৰ জন্ম হয়। তেখেতেৰ জন্মস্থান আছিল ভাৰতৰ দক্ষিণ ভাৰতীয় ৰাজ্য তামিলনাডু। ভাৰত নাট্যমৰ শিক্ষা তেখেতে আৰম্ভ কৰে মাত্ৰ সাত বছৰ বয়সতেই। তেখেতে তাঞ্জভুৰ বিদ্যালয়ৰ কল্যাণসুন্দৰম পিল্লাইৰ অধীনত শিক্ষা গ্ৰহণ কৰে। তেখেতৰ আনজন গুৰু আছিল ভাজুভুৰ বিদ্যালয়ৰ ৰাজাৰত্নাম। মালবিকা চাৰুক্কাইয়ে 'অভিনয়া'ৰ শিক্ষাও গ্ৰহণ কৰে। কালানিধী নাৰায়ণনৰ অধীনত তেখেতে উক্ত শিক্ষা গ্ৰহণ কৰে। ইয়াৰ পিছত তেখেতে ওড়িছী শিক্ষা গ্ৰহণ কৰে প্ৰখ্যাত গুৰু কেলুচৰণ মহাপাত্ৰ আৰু ৰমনী ৰঞ্জন জেনাৰ অধীনত। তেখেতে ভাৰতৰ বহুঠাইতে নৃত্য পৰিৱেশন কৰে। দেশৰ বাহিৰলৈকো তেখেত নৃত্য পৰিৱেশন কৰিবলৈ একাধিকবাৰ ৰাওনা হৈছে। বিদেশৰ 'লিংকন চেণ্টাৰ ফ'ৰ দ্য পাৰফৰ্মিং আৰ্টছ', নিউ ইয়ৰ্ক তাৰে ভিতৰত অন্যতম।জন এফ. কেনেডী ফ'ৰ দ্য পাৰফৰ্মিং আৰ্টছ আৰু চিকাগোতো তেখেতে নৃত্যানুষ্ঠান সম্পন্ন হৈছে। তেখেতৰ কৰ্ম আৰু জীৱনক সাঙুৰি এখন বিশেষ তথ্যচিত্ৰ নিৰ্মাণ কৰা হৈছে। নাম হৈছে 'সমৰ্পণম'। এইখনৰ নিৰ্মাণত উদ্যোগ লৈছিল ভাৰত চৰকাৰে। বিবিচি/ডব্লিউনেটৰ জৰিয়তে সম্প্ৰচাৰিত হৈ থকা 'Dancing' নামৰ এখনি দূৰদৰ্শনৰ তথ্যচিত্ৰতো তেখেতৰ কৰ্মৰাজিক উপস্থাপন কৰা হৈছে। উল্লেখনীয় যে, এইখন তথ্যচিত্ৰৰ দৈৰ্ঘ্য নঘণ্টা। মুম্বাইত থকা 'নেশ্যনেল চেণ্টাৰ ফ'ৰ দ্য পাৰফৰ্মিং আৰ্টছ'ত প্ৰদৰ্শিত হোৱা এখন বিশেষ তথ্যচিত্ৰ 'The Unseen Sequence – Exploring Bharatanatyam Through the Art of Malavika Sarukkai'তো মালবিকাৰ কৰ্মৰাজি আৰু বিশিষ্টতাক দেখুওৱা হৈছে।

বঁটা আৰু স্বীকৃতি

২০০২ চনত ভাৰত চৰকাৰে মালবিকা চাৰুক্কাইক সংগীত নাটক একাডেমী বঁটাৰে সন্মানীত কৰে। তামিলনাডুৰ চৰকাৰৰ পৰা মালবিকাই 'কালাইমামণি' উপাধি লাভ কৰে। ইয়াৰ লগতে 'মৃণালিনী চাৰাভাই বঁটা'ৰ দৰে অইন একাধিক গুৰুত্বপূৰ্ণ সন্মানেৰেও তেখেতক স্বীকৃতি প্ৰদান কৰা হৈছে। নৃত্যচূড়ামণি উপাধি, সংস্কৃতি বঁটা আৰু হৰিদাস সন্মিলনী বঁটা হৈছে এইসমূহৰ ভিতৰত অন্যতম। ২০০৩ চনত ভাৰত চৰকাৰে তেখেতক পুনৰবাৰ সন্মানীত কৰে। দেশৰ চতুৰ্থ শ্ৰেষ্ঠ অসামৰিক সন্মান পদ্মশ্ৰীৰে তেখেতলৈ সন্মান যঁচা হয়।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
থাইলেচিন

থাইলেচিন​ আধুনিক যুগৰ জ্ঞাত প্ৰাণীৰ ভিতৰত আটাইতকৈ ডাঙৰ মাংসভোজী মাৰ্চুপিয়েল আছিল। পিঠিত থকা আঁচবোৰৰ বাবে ইয়াক টাস্মানিয়াৰ বাঘ -ও বোলা হয়। ইহঁত অষ্ট্ৰেলিয়া দ্বীপ, টাস্মানিয়া দ্বীপ আৰু নিউ গিনি দ্বীপত থাকিছিল। কিন্তু বিংশ শতিকাত ইহঁত বিলুপ্ত হৈ গৈছিল। ইহঁত 'থাইলেচিনিডায়' পৰিয়ালৰ শেষ প্ৰজাতি আছিল কাৰণ বাকী গোটেইবিলাক প্ৰজাতি ৫০ লাখমান বছৰ আগতেই বিলুপ্ত হৈ গৈছিল।

তথ্য সংগ্ৰহ

শ্ৰেণী:স্তন্যপায়ী প্ৰাণী
শ্ৰেণী:মাংসভোজী
বচন (ব্যাকৰণ)

বচন শব্দৰ সাধাৰণ অৰ্থ কথা, উক্তি বা বক্তব্য। বচনৰ ইংৰাজী প্ৰতিশব্দ হ'ল 'number'। ব্যাকৰণত এই শব্দটো বিশেষ অৰ্থত প্ৰয়োগ হয়। বচন শব্দই ভাষাৰ আলোচনাত পদে বুজোৱা সংখ্যা বা পৰিমাণ বুজায়। যেনে :-

তুমি খেলি আছা। মই পঢ়িছোঁ।

সি নাচিছে। বদনে দেখোন হাঁহিছে।

এই বাক্য কেইটাৰ তুমি, মই, সি আৰু বদন - এই প্ৰত্যেকটো পদে এজন ব্যক্তিক বুজাইছে। সেইদৰে,

মোৰ কিতাপখন পঢ়া হ'ল। মানুহজন এতিয়াও আহি নাপালে।
কাম কৰোঁতে চোলাটো লেতেৰা হ'ল।

এই বাক্যকেইটাৰ কিতাপখন, মানুহজন, চোলাটো পদে কেৱল এটা বস্তু বা এজন ব্যক্তিক বুজাইছে।

এনেকৈ, কোনো বাক্যত পদে এটাক বুজালে একবচন বোলে। ওপৰত পোৱা তুমি, মই, সি, বদন আৰু কিতাপখন, মানুহজন, চোলাটো একোটাহঁত একবচনৰ পদ।

ঠিক তেনেদৰে তলৰ বাক্যকেইটালৈ মন কৰা হ'ল -

আমাৰ দেউতা ফুৰিবলৈ ওলাই গৈছে।
তোমালোকে কি খেলিবলৈ ভাল পোৱা?
ৰ'দত দিয়া কাপোৰবোৰ শুকাল।
গৰুবিলাক পথাৰত চৰি আছে।

ইয়াত, আমাৰ পদে কেৱল মোক বুজোৱা নাই; মোৰ সহোদৰ ভাই ককাই আৰু বাই ভনী সকলোকে একেলগে বুজাইছে।

তোমালোকে মানে তোমাক আৰু তোমাৰ লগৰবোৰক বুজাইছে।
কাপোৰবোৰ, - কাপোৰ এখন নহয়, একাধিক, বহুত।
গৰুবিলাক মানেও বহুত গৰু।

এনেকৈ, একাধিক সংখ্যা বা পৰিমাণ বুজোৱা পদবোৰ বহুবচনৰ পদ; অৰ্থাৎ আমাৰ, তোমালোকে, কাপোৰবোৰ আৰু গৰুবিলাক পদৰ বহুবচন হৈছে।

আকৌ, তলৰ বাক্যকেইটালৈ মন কৰা হ'ল -

আজি আমাৰ ঘৰলৈ মানুহ আহিব।
শিক্ষকে ছাত্ৰক পঢ়ায়।
গ্ৰন্থমেলাত কি কিতাপ কিনিলা?

ইয়াত প্ৰথম বাক্যত, আমাৰ ঘৰলৈ মানুহ কিমান আহে পদটোৰ পৰা জানিবৰ উপায় নাই; মানুহ এজনো আহিব পাৰে, বেছিও আহিব পাৰে।

দ্বিতীয় বাক্যত, শিক্ষকে ছাত্ৰক পঢ়ায় বোলোঁতে শিক্ষক আৰু ছাত্ৰ এজন এজনো হ'ব পাৰে, বেছিও হ'ব পাৰে। সেইদৰে, তৃতীয় বাক্যত, কিতাপ পদটোৰ পৰাও কিতাপ প্ৰকৃততে এখন নে এখনতকৈ বেছি তাৰ সংখ্যা জনা নাযায়।

এনেকৈ, ব্যক্তি, প্ৰাণী, বা বস্তুৰ সংখ্যা বা পৰিমাণৰ কোনো স্পষ্ট ধাৰণা দিব নোৱাৰে। সেইবাবে বচনহীন বা বচন নিৰপেক্ষ পদ।

পৃথিৱীৰ সৰহ সংখ্যক ভাষাতে একবচন আৰু বহুবচন পোৱা যায়। কিছুমান ভাষাত দুটাক একেলগে বুজোৱা দ্বিবচন এটাও আছে। সংস্কৃত ভাষাত একবচন, দ্বিবচন আৰু বহুবচন - এই তিনিটাকৈ বচন আছে। অসমীয়া, হিন্দী, বাংলা আদি ভাষাবোৰ সংস্কৃতৰ পৰাই ওলাইছে যদিও, এই ভাষাবোৰত দ্বিবচনৰ ৰূপ নাই। অসমীয়াত দুটা একেলগে বুজোৱা শব্দৰ প্ৰয়োগ কৰি দ্বিবচনৰ অৰ্থ প্ৰকাশ কৰা হয়।

তথ্যসূত্ৰ

শ্ৰেণী:ব্যাকৰণ
শ্ৰেণী:অসমীয়া ব্যাকৰণ
১০ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮৪৬ - চিলাই মেচিনৰ ব্যৱসায়িক উৎপাদনৰ বাবে ‘‘এলিয়াছ হ’ৰ’’এ অনুমতি লাভ কৰিছিলে।
১৯৩৯ - কানাডাই মেকেঞ্জি কিঙৰ নেতৃত্বত জাৰ্মানীৰ বিৰুদ্ধে যুদ্ধ ঘোষণা কৰে।

জন্ম

১৮৭২ - ৰঞ্জিত সিংজী, ক্ৰিকেট খেলুৱৈ, ৰঞ্জী ট্ৰফীৰ বাবে বিখ্যাত।
১৮৮৭ - গোৱিন্দ বল্লভ পন্ত, ভাৰতৰ স্বাধীনতা আন্দোলনৰ এজন অগ্ৰণী নেতা।
১৮৯২ - আৰ্থাৰ হ'লি কম্পটন (Arthur Holly Compton), প্ৰখ্যাত আমেৰিকান বিজ্ঞানীৰ, ১৯২৭ চনত তেওঁ পদাৰ্থ বিজ্ঞানৰ নোবেল বঁটা লাভ কৰিছিল। (মৃঃ ১৫ মাৰ্চ, ১৯৬২)
১৯১৭ - সত্যেন্দ্ৰ নাথ শৰ্মা, অসমৰ এজন সাহিত্যিক।
১৯৩৩ - নীলমণি ফুকন (কনিষ্ঠ), কবি, শিল্পী, সমালোচক, আৰু অধ্যাপক।
১৯৩৭ - জাৰেড মেছন ডায়মণ্ড, আমেৰিকান ভূগোলবিদ, ইতিহাসবিদ, নৃতত্ত্ববিদ আৰু পক্ষীবিদ।
১৯৬৪ - জেক মা, চীনা বিনিয়োগকাৰী আৰু ব্য়ৱসায়ী, আলিবাবা গ্ৰুপৰ সহ প্ৰতিষ্ঠাপক।
১৯৬৫ - অতুল কুলকৰ্নী, বলীউডৰ খলনায়ক অভিনেতা।

মৃত্যু

২১০ খ্ৰীষ্টপূৰ্ব - কীন ছি হুৱাং (Qin Shi Huang), কীন সাম্ৰাজ্য়ৰ ( Qin dynasty) প্ৰতিষ্ঠাপক।
১৯১৫ - বাঘা যতীন বা যতীন্দ্ৰনাথ মুখোপাধ্যায়, স্বাধীনতা সংগ্ৰামী।
১৯২৩ - সুকুমাৰ ৰায়, বাংলা শিশু সাহিত্যৰ যশস্বী লেখক।
১৯৬০ - হেৰল্ড গিল্লীছ (Harold Gillies), নিউজিলেণ্ডৰ চিকিৎসা বিজ্ঞানী, প্লাষ্টিক ছাৰ্জাৰীৰ পিতৃ পুৰুষ।
১৯৬৫ - আব্দুল হামিদ, ভাৰতীয় বীৰ সৈনিক, ভাৰত-পাকিস্থানৰ যুদ্ধত বীৰত্বৰ দেখুওৱা বাবে ভাৰত চৰকাৰে পৰম বীৰ চক্ৰ বঁটা প্ৰদান কৰিছিল।

দিৱস

বিশ্ব আত্মহত্যা প্ৰতিৰোধ দিৱস।
চীনৰ শিক্ষক দিৱস।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
নভা নাটেশ

নভা নাটেশ (; জন্ম ১১ ডিচেম্বৰ ১৯৯৫ ) এগৰাকী ভাৰতীয় অভিনেত্ৰী আৰু মডেল যিয়ে মূলতঃ তেলেগু ছবিত অভিনয় কৰে।
কানাড়া ছবি বজ্ৰকায়া (২০১৫) আৰু পিছলৈ নান্নু দোচুকুণ্ডুভাতে (২০১৮) ছবিৰে তেলেগু ভাষাত অভিষেক ঘটায়।
২০১৯ চনত আইস্মাৰ্ট শংকৰৰ সৈতে তেওঁৰ ব্ৰেকথ্ৰু হৈছিল যাৰ বাবে তেওঁক জনপ্ৰিয়ভাৱে সংবাদ মাধ্যমত "ইছমাৰ্ট বিউটি" বুলি কোৱা হয়।

প্ৰাথমিক জীৱন আৰু শিক্ষা

নভাই নিজৰ গৃহ চহৰ শ্ৰীংগেৰীত স্কুললৈ গৈছিল আৰু তাৰ পিছত এন.এম.এ.এম.ৰ পৰা তথ্য প্ৰযুক্তিবিদ্যাত অভিযান্ত্ৰিক শিক্ষা গ্ৰহণ কৰিছিল। ইনষ্টিটিউট অৱ টেকন’লজি, উডুপি, কৰ্ণাটক। ৰাষ্ট্ৰীয় বঁটা বিজয়ী পৰিচালক প্ৰকাশ বেলাৱাড়ীৰ অধীনত নাটকত অভিনয়ৰ লগতে মডেলিং আৰম্ভ কৰে। ভৰতনাট্যমত প্ৰশিক্ষণ লৈ স্কুল আৰু কলেজৰ দিনত একাধিক প্ৰতিযোগিতাত নৃত্য পৰিচালনা আৰু নৃত্য কৰিছে। অভিনয় তৰংগাত অভিনয়ৰ প্ৰশিক্ষণ লয় আৰু বেলাৱাড়ীৰ অধীনত তেওঁৰ নাট্য কেৰিয়াৰ আৰম্ভ হয়।

কৰ্মজীৱন

নভাই ১৯ বছৰ বয়সত 19, কানাড়া অভিনেতা শিৱ ৰাজকুমাৰৰ বিপৰীতে ২০১৫ চনৰ বজ্ৰকায় ছবিত অভিনয়ত অভিষেক ঘটায়, যিখন ছবিয়ে কৰ্ণাটকৰ একাধিক ছবিগৃহত ১০০ দিনতকৈও অধিক সময় সম্পূৰ্ণ কৰে।
সমালোচক আৰু দৰ্শক উভয়ৰে পৰা সমালোচকৰ মূল্যায়ন লাভ কৰিছে, সমালোচকে তেওঁৰ অভিনয়ৰ ওপৰত প্ৰশংসাৰ ঢেৰ গোটাইছে। ডেকান ক্ৰনিকলৰ লেখকে লক্ষ্য কৰিছে যে "পাটকৰ চৰিত্ৰত নভা নাটেশ যিয়ে আনসকলতকৈ অলপ বেছি সময়ৰ বাবে পৰ্দাৰ স্থান "জুই জ্বলাই দিয়ে।"
টাইমছ অৱ ইণ্ডিয়াৰ লেখকে কৈছে যে "নভা নাটেশ শিৱৰাজ কুমাৰৰ বিৰুদ্ধে তপোৰী লোৱাৰ দৰে আকৰ্ষণীয়" ছিফাইৰ লেখকে দাবী কৰিছিল যে "নভা নাটেশে তেওঁৰ ভূমিকাৰ সৈতে ন্যায় কৰিছে"
ইণ্ডিয়াগ্লিটজৰ লেখকে কয় যে "নভা নাটেশে তেওঁৰ ডেছিং ভূমিকাৰ পৰা হৃদয় জয় কৰে। তেওঁ বতাহৰ দৰে।" আৰু তেওঁ শ্ৰেষ্ঠ মহিলা আত্মপ্ৰকাশৰ বাবে ফিল্মফেয়াৰ বঁটাৰ বাবে মনোনীত হৈছিল –কানাড়া।

ব্যক্তিগত জীৱন

নভাৰ ভাতৃ নহুছ চক্ৰৱৰ্তী কানাড়া চিনেমাৰ আগন্তুক অভিনেতা।

তথ্য সংগ্ৰহ

শ্ৰেণী:অভিনেত্ৰী
শ্ৰেণী:মডেল
শ্ৰেণী:ভাৰতীয় নাৰী
টি. এছ. কৃষ্ণমূৰ্তি

তৰুভাই সুব্যা কৃষ্ণমূৰ্তি (জন্ম: ১৯৪১) ভাৰতীয় ৰাজহ সেৱাৰ এজন প্ৰাক্তন বিষয়া, যিয়ে ভাৰতৰ ত্ৰয়োদশ মুখ্য নিৰ্বাচন আয়ুক্ত (C.E.C) হিচাপে কাৰ্যনিৰ্বাহ কৰিছিল (ফেব্ৰুৱাৰী ২০০৪ – মে' ২০০৫)। চি ই চি হিচাপে তেওঁৰ মূল দায়িত্ব আছিল ২০০৪ চনৰ লোকসভা নিৰ্বাচনৰ তদাৰক কৰা। ইয়াৰ পূৰ্বে তেওঁ ২০০০ চনৰ জানুৱাৰী মাহৰ পৰা ভাৰতীয় নিৰ্বাচন আয়োগত আয়ুক্ত হিচাপে কাৰ্যনিৰ্বাহ কৰিছিল।

কৰ্মজীৱন

কৃষ্ণমূৰ্তিয়ে ভাৰতীয় ৰাজহ সেৱাৰ বিষয়া হিচাপে কৰ্মজীৱন আৰম্ভ কৰিছিল। কোম্পানী পৰিক্ৰমা বিভাগৰ সম্পাদক হিচাপেকে ধৰি বিভিন্ন পৰ্যায়ত চৰকাৰৰ সেৱা আগবঢ়াইছিল। ভাৰত চৰকাৰৰ সচিব হোৱাৰ লগতে ভাৰতৰ মুখ্য নিৰ্বাচন আয়ুক্ত হিচাপেও তেওঁ ভাৰতীয় ৰাজহ সেৱাৰ প্ৰথমজন বিষয়া আছিল। কোম্পানী পৰিক্ৰমা বিভাগৰ সচিব হিচাপে তেওঁক কোম্পানীসমূহৰ দাবীহীন লভ্যাংশৰ পৰা স্থাপন কৰা বিনিয়োগকাৰী শিক্ষা আৰু সুৰক্ষা পুঁজি স্থাপন কৰাৰ কৃতিত্ব দিয়া হয়।

কৃষ্ণমূৰ্তিয়ে ১৯ বছৰ বয়সতে বেংক অৱ ইণ্ডিয়াত (ৰাষ্ট্ৰীয়কৰণৰ পূৰ্বে) পৰীক্ষামূলক বিষয়া হিচাপে নিজৰ কেৰিয়াৰ আৰম্ভ কৰে। ১৯৬৩ চনৰ বেচত তেওঁ ভাৰতীয় ৰাজহ সেৱাত যোগদান কৰে, তাৰ পিছত তেওঁক মাদ্ৰাজত আয়কৰ বিষয়া হিচাপে নিযুক্তি দিয়া হয়। জাহাজ আৰু বিত্তকে ধৰি নতুন দিল্লীৰ কেইবাটাও মন্ত্ৰালয়ত কাৰ্যনিৰ্বাহ কৰি তেওঁ বিশাখাপট্টনমৰ হিন্দুস্তান শিপয়াৰ্ড লিমিটেডৰ উপ-সাধাৰণ পৰিচালক হিচাপে নিযুক্তি লাভ কৰে।তেওঁ চম্ভালি লোৱা এটা মূল কাম আছিল বম্বেৰ আয়কৰৰ মুখ্য আয়ুক্ত।

ইথিওপিয়া আৰু জৰ্জিয়াত আই এম এফৰ উপদেষ্টা হিচাপেও কাৰ্যনিৰ্বাহ কৰিছিল। মুখ্য নিৰ্বাচন আয়ুক্ত হিচাপে তেওঁ জিম্বাবুৱেৰ নিৰ্বাচন আৰু ২০০৪ চনত আমেৰিকাৰ ৰাষ্ট্ৰপতি নিৰ্বাচনৰ পৰ্যবেক্ষক আছিল। বি চি চি আইৰ ভিতৰৰ বিভিন্ন ফৈদৰ মাজত মুক্ত আৰু নিকা নিৰ্বাচন নিশ্চিত কৰাৰ উদ্দেশ্যে ২০০৫ চনত ভাৰতৰ উচ্চতম ন্যায়ালয়ে ভাৰতৰ ক্ৰিকেট নিয়ন্ত্ৰণ ব’ৰ্ড (B.C.C.I)ৰ নিৰ্বাচন অনুষ্ঠিত কৰিবলৈ কৃষ্ণমূৰ্তিক নিযুক্তি দিয়ে।

ব্যক্তিগত জীৱন

কৃষ্ণমূৰ্তি তিৰুনেলভেলী জিলাৰ তৰুভাই গাঁৱৰ। তিৰুচিৰাপল্লীত জন্মগ্ৰহণ কৰি ডাঙৰ-দীঘল হৈ বৰোদাত হাইস্কুলীয়া শিক্ষা গ্ৰহণ কৰে। তাৰ পিছত তেওঁ বাংগালুৰুৰ ছেইণ্ট জোচেফ কলেজত অধ্যয়ন কৰে। কৃষ্ণমূৰ্তিয়ে মহীশূৰ বিশ্ববিদ্যালয়ৰ ইতিহাস, অৰ্থনীতি আৰু ৰাজনীতি বিজ্ঞানত স্বৰ্ণ পদক লাভ কৰে। ইয়াৰ উপৰিও তেওঁ ইউ.কে.ৰ বাথ বিশ্ববিদ্যালয়ৰ পৰা বিত্তীয় অধ্যয়নত স্নাতকোত্তৰ ডিগ্ৰী লাভ কৰে।

অৱসৰৰ পিছত তেওঁ বিভিন্ন কোম্পানী আৰু এন জি অ’ৰ ব’ৰ্ডৰ সদস্য। তেওঁ চেন্নাই কেন্দ্ৰৰ ভাৰতীয় বিদ্যা ভৱনৰ অধ্যক্ষ আছিল। ২০০৮ চনত প্ৰকাশিত মিৰাকলছ অৱ ডেম’ক্ৰেচি নামৰ গ্ৰন্থখনৰ লেখক। কৃষ্ণমূৰ্তি চেন্নাইৰ বীনা শিল্পী গীতা কৃষ্ণমূৰ্তিৰ সৈতে বিবাহপাশত আবদ্ধ হয়।

বাহ্যিক সংযোগ

"T S Krishnamurthy to be new CEC" - Times of India article dated 19 January 2004.
"Krishnamurthy new chief election commissioner" - rediff.com article dated 19 January 2004.
"T.S. KRISHNAMURTHY TAKES OVER AS CHIEF ELECTION COMMISSIONER" Press release by Press Information Bureau, Government of India dated 8 February 2004.

লগতে চাওক

ভাৰতৰ মুখ্য নিৰ্বাচন আয়ুক্ত

তথ্য সূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় ব্যক্তি
শ্ৰেণী:অসামৰিক সেৱা
শ্ৰেণী:ভাৰতৰ মুখ্য নিৰ্বাচন আয়ুক্ত
পায়স

পায়স, পাহ, পাহভাত, ক্ষীৰ বা ক্ষীৰী হৈছে এক মিঠা ব্যঞ্জন আৰু ভাৰতীয় উপমহাদেশত জনপ্ৰিয় এক প্ৰকাৰৰ লুপথুপিয়া পুডিং। সাধাৰণতে গাখীৰ, চেনি বা গুড় আৰু চাউল উতলাই সিজাই এই খাদ্য তৈয়াৰ কৰা হয়। কেতিয়াবা চাউলৰ পৰিৱৰ্তে অন্যান্য মাহ জাতীয় শস্য যেনে দাইল, ঘেঁহু, বজৰা, কোমল গোমধান আদিও ব্যৱহাৰ কৰা হয়। পায়সত সোৱাদৰ বাবে সাধাৰণতে শুকান নাৰিকল, ইলাচী, কিচমিচ, কেশৰ, কাজু, পিস্তা, কাঠবাদাম, বা অন্যান্য শুকান ফলৰ ব্যৱহাৰ কৰা হয়। ইয়াক সাধাৰণতে গুৰু খাদ্যৰ পিছত মিঠাই হিচাপে পৰিৱেশন কৰা হয়।

আভিধা

পায়সৰ মূল হৈছে সংস্কৃত শব্দ পায়স / पायस। ই এটা তৎসম (অৰ্থাৎ সংস্কৃতৰ পৰা তুলি অনা) শব্দ। পাহ শব্দটোও সংস্কৃত বা পুৰণি ইন্দো-আৰ্য্য পায়সৰ পৰাই আহিছে কিন্তু ই এটা তদ্ভৱ (অৰ্থাৎ প্ৰাকৃতিকভাৱে উদ্ভৱ হোৱা) শব্দ। পায়সক হিন্দিত खीर (খীৰ); পাঞ্জাবিত کھیر/ਖੀਰ (খীৰ); উড়িয়া, ଖିରି (খীৰি); আৰু নেপালিত খিৰ বুলি কোৱা হয়। পায়সম্ (পায়চম) হিচাপে তামিল: பாயாசம், তেলুগু: పాయసం, মালায়ালম: പായസം), পায়েস বুলি কন্নড়: ಪಾಯಸ), আৰু বাংলাত পায়েস বুলি কোৱা হয়।

প্ৰস্তুত কৰণৰ আৰ্হি

ক্ষীৰ হৈছে বিভিন্ন খাদ্যশস্য, দাইল বা সেইবোৰৰ গুড়ি ব্যৱহাৰৰ দ্বাৰা তৈয়াৰ কৰা এক ভাৰতীয় মিঠাই। ভাৰতীয় ৰন্ধনপ্ৰণালীত ক্ষীৰ ৰন্ধনপ্ৰণালীৰ ভিন্নতা আছে। ক্ষীৰ পৰম্পৰাগতভাৱে চাউল, গাখীৰ, চেনি আৰু কিছুমান শুকান ফলৰে তৈয়াৰ কৰা পুডিঙৰ দৰে। মচলা আৰু সোৱাদৰ বাছনিত সাধাৰণতে ইলাচী, গোলাপ ফুলৰ পানী, কেশৰ আদি ব্যৱহাৰ হয়। ইয়াৰোপৰি বিভিন্ন শুকান ফল যেনে নাৰিকল, আঙুৰ আৰু বাদাম, আদি ব্যৱহাৰৰ কৰা হয়।

সাধাৰণতে চাউলৰ গুড়ি অনুপাত অনুসৰি পানীত দ্ৰৱীভূত কৰি আৰু ইয়াৰ মিশ্ৰণ কৰি কিছুসময়ৰ বাবে থাকিবলৈ দিব লাগে। ইয়াৰ পৰিৱৰ্তে চাউল ভালকৈ ধুই পানীত কিছুসময়ৰ বাবে ভিজাই ৰাখিব লাগে। তাৰ পিছত কম তাপত ১৫-২০ মিনিটৰ বাবে সিজিবলৈ দিব লাগে। চাউলৰ ক্ষেত্ৰত কিছুসময় বেছিকৈ সিজাব লাগে। ইয়াৰ পিছত গাখীৰ দি লৰাই দিব লাগে। পুনৰ ১০ মিনিটৰ বাবে ৰান্ধিব লাগে। চেনি, ইলাচী গোলাপৰ পানী, বাদাম, আদি সোৱাদৰ বাবে ক্ষীৰত যোগ দি পুনৰ দুই-তিনি মিনিট উতলাই নমাই ৰাখিব লাগে। চেনিৰ পৰিৱৰ্তে গুৰ আদিও ব্যৱহাৰ কৰা দেখা যায়।

মূল

ক্ষীৰ প্ৰাচীন ভাৰতীয় আহাৰৰ এটা অংশ আছিল। বিভিন্ন ধৰ্মীয় গ্ৰন্থ আদিত ক্ষীৰৰ উল্লেখ আছে। এই শব্দটোৰ অৰ্ধ হৈছে গাখীৰ। খাদ্য ইতিহাসবিদ কে টি আচায়াৰ মতে, ক্ষীৰ বা পায়স প্ৰাচীন ভাৰতত এক জনপ্ৰিয় ব্যঞ্জন আছিল। প্ৰাচীন ভাৰতীয় সাহিত্যত প্ৰথমে উল্লেখ কৰা অনুসৰি ই আছিল চাউল, গাখীৰ আৰু চেনিৰ মিশ্ৰণৰ এক সূত্ৰ। এই খাদ্য দুহাজাৰ বছৰধৰি চলি আহিছে। বিশেষকৈ হিন্দুসকলৰ মন্দিৰ আৰু বিভিন্ন ধৰ্মীয় অনুষ্ঠানত ক্ষীৰ আদি প্ৰসাদ বা ভোগ হিচাপে আগবঢ়োৱাৰ নিয়ম আছে।

চিত্ৰবীথিকা

তথ্যসূত্ৰ

শ্ৰেণী:খাদ্য
শ্ৰেণী:মিঠাই
দীৰ্ঘেশ্বৰী দেৱালয়

দীৰ্ঘেশ্বৰী দেৱালয় বা দীৰ্ঘেশ্বৰী মন্দিৰ অসমৰ উত্তৰ গুৱাহাটীৰ ব্ৰহ্মপুত্ৰ নদৰ পাৰত অৱস্থিত এখন ঐতিহাসিক শক্তি উপাসনাস্থলী। আহোম স্বৰ্গদেউ শিৱ সিংহয়ে নিৰ্মাণ কৰা এই দেৱালয়ক শক্তিপীঠ হিচাপে গণ্য কৰা হয়। ইয়াত বহুতো শিলৰ ভাস্কৰ্য উদ্ধাৰ হৈছে। দীৰ্ঘেশ্বৰী মন্দিৰ বছৰেকীয়া দুৰ্গা পূজাৰ বাবে বিখ্যাত।

প্ৰবাদ

দক্ষৰ জীয়ৰী সতীয়ে পিতৃৰ অমতত মহাদেৱৰ সৈতে বিবাহ হৈছিল। এবাৰ দক্ষই এটা যজ্ঞৰ আয়োজন কৰিলে। কিন্তু তালৈ জোৱায়েকক নিমন্ত্ৰণ নকৰিলে। তথাপিও সতীয়ে বিনা নিমন্ত্ৰণে পিতৃৰ যজ্ঞস্থলীত উপস্থিত হ'লগৈ। জীয়েকক দেখি দক্ষৰ খঙে চুলিৰ আগ পালে আৰু মহাদেৱক ভৎসৰ্না কৰিবলৈ ধৰিলে। স্বামীৰ বদনাম সহিব নোৱাৰি সতীয়ে যজ্ঞস্থলীতে প্ৰাণত্যাগ কৰিলে। প্ৰিয়াৰ বিয়োগত শিৱ শোকত বলিয়া হ'ল আৰু সতীৰ মৃতদেহ কান্ধত তুলি লৈ বিশ্ব ভ্ৰমি ফুৰিবলৈ ধৰিলে। তেতিয়া ভগৱান বিষ্ণুয়ে সুদৰ্শন চক্ৰৰে সতীৰ দেহ টুকুৰা টুকৰকৈ কাটি পেলালে। য'তেই এনে অংশ পৰিল, তাতেই একোখন তীৰ্থস্থান গঢ়ি উঠিল। নীলাচল পাহাৰত সতীৰ যোনিভাগ পৰিল আৰু তাত কামাখ্যা মন্দিৰ প্ৰতিষ্ঠা হ'ল। সেই একেসময়তে সীতাচল পাহৰতো সতীদেৱীৰ শৰীৰৰ অংশ পৰিছিল বুলি প্ৰবাদ আছে। আৰু তেতিয়াৰ পৰায়ে এই স্থল পৱিত্ৰ বুলি গণ্য কৰি অহা হৈছে।

আন এক প্ৰবাদ মতে ঋষি মাৰ্কণ্ডেয়য়ে এই স্থানত দেৱী দুৰ্গাক প্ৰসন্ন কৰিবলৈ কঠোৰ তপস্যা কৰিছিল। অৱশেষত দুৰ্গা দেৱীৰ আৱিৰ্ভাৱ হয় আৰু তেওঁ ঋষি মাৰ্কণ্ডেয়ক বৰদান দিয়ে আৰু তেতিয়াৰে পৰা দীৰ্ঘেশ্বৰী মন্দিৰ দেৱী দুৰ্গাৰ পৱিত্ৰ মন্দিৰ হিচাপে পৰিগণিত হয়।

ইতিহাস

প্ৰাচীন বা মধ্যযুগত দীৰ্ঘেশ্বৰীত কোনো দুৰ্গা মন্দিৰ আছিল নে নাই জনা নাযায়। বৰ্তমানৰ মন্দিৰটো আহোম স্বৰ্গদেউ শিৱ সিংহয়ে নিৰ্মাণ কৰিছিল। স্বৰ্গদেউৰ আদেশত নামনি অসম আৰু গুৱাহাটীৰ তৰুণ দুৱৰা বৰফুকনৰ তত্ত্বাৱধানত দীৰ্ঘেশ্বৰী দেৱালয়ৰ নিৰ্মাণ কাৰ্য চলিছিল। দেৱালয়খন সীতাচল পাহাৰৰ শিখৰত ইটাৰে নিৰ্মাণ কৰা হৈছিল। দেৱালয়ৰ গৰ্ভগৃহ মাটিৰ তলৰ এক সৰু গুহাত অৱস্থিত আৰু ইয়াত এটি দুৰ্গাৰ প্ৰতিমূৰ্তি আছে। মন্দিৰৰ দৈনন্দিন কাৰ্য-কলাপৰ বাবে কমিটি গঠন কৰা হৈছিল আৰু মন্দিৰ আৰু পুৰোহিতৰ নামত মাটি দান কৰা হৈছিল।

মন্দিৰৰ প্ৰৱেশদ্বাৰত আহোম স্বৰ্গদেউ শিৱ সিংহৰ নামত এক শিলালিপি পোৱা গৈছে। এই শিলালিপিত স্বৰ্গদেউৰ লগতে তৰুণ দুৱৰা বৰফুকনৰ নাম উল্লেখ আছে লগতে স্বৰ্গদেউৰ আদেশত এই মন্দিৰ নিৰ্মাণ কৰা আৰু দীৰ্ঘেশ্বৰী দেৱালয়ৰ নামত ভূমিদানৰ কথাও উল্লেখ আছে। ১৭৫৬ খ্ৰীষ্টাব্দত আহোম স্বৰ্গদেউ ৰাজেশ্বৰ সিংহয়ে তেওঁৰ ৰাজকীয় ভ্ৰমণত দীৰ্ঘেশ্বৰী দেৱালয় দৰ্শন কৰিছিল। ইয়াৰ লগতে তেওঁ মন্দিৰখনলৈ আৰু মাটি আৰু আৰু উপযুক্ত ৰক্ষণা-বেক্ষণৰ বাবে মানুহ নিযুক্ত কৰিছিল। স্বৰ্গদেউয়ে মন্দিৰলৈ ৰূপৰ জাপি এখন আগবঢ়াইছিল আৰু এই জাপিখন এতিয়াও দেৱী দুৰ্গাৰ মূল বিগ্ৰহত ব্যৱহাৰ কৰা হয়।

বৰ্তমান স্থিতি

প্ৰতি বছৰে দীৰ্ঘেশ্বৰী দেৱালয়ত অনুষ্ঠিত হোৱা বছৰেকীয়া দুৰ্গা পূজাত অগণন ভক্তৰ সমাগম হয়। দুৰ্গা পূজাত ইয়াত ম'হ বলি দিয়া হয়। বৰ্তমান ইয়াৰ পৰিসৰ বৃদ্ধি কৰা হৈছে। মন্দিৰৰ চৌহদত এখন পুখুৰী আছে। মন্দিৰৰ প্ৰৱেশ দ্বাৰত গণেশৰ বৃহৎ ভাস্কৰ্য আছে। ইয়াত দুটা ভৰিৰ চিহ্ন পোৱা গৈছে আৰু স্থানীয়লোকে এই ভৰিৰ চাপ দেৱী দুৰ্গাৰ বুলি গণ্য কৰে। ইয়াত শিলৰ এক আকৃতি পোৱা গৈছে। স্থানীয় লোকে ইয়াক অপ্সৰা সকলৰ নাও বুলি বিশ্বাস কৰে। দীৰ্ঘেশ্বৰী দেৱালয় ভাৰতীয় পুৰাতত্ত্ব সৰ্বেক্ষণৰ দ্বাৰা গুৰুত্বপূৰ্ণ ঐতিহাসিক স্থল হিচাপে স্বীকৃতিপ্ৰাপ্ত।

চিত্ৰ ভঁৰাল

তথ্য উৎস

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পৰ্যটনস্থলী
কিফিৰে জিলা

কিফিৰে (Pron:/ˈkɪfɑɪə/) নাগালেণ্ডৰ টুৱেনছাং জিলাৰ একাংশ সামৰি নতুনকৈ সৃষ্টি কৰা নাগালেণ্ডৰ নৱমখন জিলা৷ ২০১১ চনৰ লোকপিয়ল অনুসৰি কিফিৰে, লংলেং জিলাৰ পিছতে নাগালেণ্ডৰ এঘাৰখন জিলাৰ ভিতৰত দ্বিতীয় জনবহুল জিলা৷

ভৌগোলিক অৱস্থান

কিফিৰে জিলাৰ উত্তৰে টুৱেনছাং জিলা, পশ্চিমে ফেক জিলা আৰু পূবে ম্যানমাৰ অৱস্থিত৷ এই জিলাৰ মূলকেন্দ্ৰ কিফিৰে চহৰত, যি সাগৰ পৃষ্ঠৰ পৰা ৮৯৬ মিটাৰ উচ্চতাত অৱস্থিত৷ কিফিৰে জিলাৰ মূখ্য টাউনসমূহ হৈছে, চেয়’চুং (Seyochung), চিটিমি (Sitimi), পুংৰ’ (Pungro) আৰু কিফিৰে৷ সাগৰ পৃষ্ঠৰ পৰা ৩৮৪১ মিটাৰ উচ্চতাৰে নাগালেণ্ডৰ সৰ্বোচ্ছ শিখৰ ’মাউন্ট চাৰামাটি’ (Saramati), এইখন জিলাতে অৱস্থিত৷

জনসংখ্যা

২০১১ চনৰ লোকপিয়ল অনুসৰি কিফিৰে জিলাৰ মুঠ জনসংখ্যা ৭৪,০৩৩ জন৷ গতিকে ভাৰতৰ জিলাসমূহৰ ভিতৰত জনসংখ্যাৰ ফালৰ পৰা এই জিলাৰ স্থান ৬২৫তম (মুঠ ৬৪০ খনৰ ভিতৰত)৷ কিফিৰেৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৬১ গৰাকী৷ এই জিলাৰ সাক্ষৰতাৰ হাৰ ৭১.১%

জিলাখনৰ মূল জনজাতিসমূহ হৈছে চাংটাম (Sangtam), ইমচুংগাৰ (Yimchunger) আৰু ছেমা (Sema)৷

তথ্যসূত্ৰ

বাহ্যিক সংযোগ

শ্ৰেণী:নাগালেণ্ডৰ জিলা
ফ্ৰান্‌জ কাফ্‌কা

ফ্ৰান্‌জ কাফ্‌কা (বা চেক ভাষাত কেতিয়াবা František Kafka ; ৩ জুলাই ১৮৮৩ – ৩ জুন ১৯২৪) এজন জাৰ্মান ভাষাৰ ঔপন্যাসিক আৰু চুটি গল্প লেখক। তেখেতক বিংশ শতিকাৰ সাহিত্যৰ অন্যতম লেখক হিচাপে গণ্য কৰা হয়। বাস্তৱবাদ আৰু ফেণ্টাছীৰ উপাদান থকা তেখেতৰ কৰ্মত প্ৰায়েই অকলশৰীয়া প্ৰটাগনিষ্টক অদ্ভুত বা অধিবাস্তৱিক দুৰ্দশা আৰু অবোধগম্য সামাজিক-কূটনৈতিক শক্তিয়ে আৱৰি ধৰে। এনে কাহিনীৰ জৰিয়তে সামাজিক বিচ্ছিন্নতা, অস্তিত্ব সম্পৰ্কীয় উদ্বেগ, দোষ আৰু অযৌক্তিকতাৰ দৰে বিষয় বিশ্লেষণ কৰা হৈছে। তেখেতৰ শ্ৰেষ্ঠ কৰ্মসমূহ হৈছে "" ("দ্য মেটাম'ৰ্ফচিছ"), (দ্য ট্ৰায়েল), আৰু (দ্য কেষ্টল)। তেখেতৰ লেখাত পোৱাৰ দৰে অৱস্থা বুজাবলৈ Kafkaesque শব্দটো ইংৰাজী ভাষাত অন্তৰ্ভুক্ত কৰা হৈছে।

কাফ্‌কাৰ জন্ম এক মধ্যশ্ৰেণীৰ জাৰ্মান কোৱা প্ৰাগৰ (বহেমিয়া ৰাজ্যৰ ৰাজধানী, তেতিয়াৰ অষ্ট্ৰিয়া-হাংগেৰী সাম্ৰাজ্য, এতিয়াৰ চেক গণৰাজ্য) এটা ইহুদী পৰিয়ালত হৈছিল। তেখেতে উকিলতাৰ প্ৰশিক্ষণ লোৱাৰ পাছত এটা বীমা প্ৰতিষ্ঠানত কামত সোমায় আৰু আজৰি সময়ত লিখিবলৈ লয়। জীৱনকালত কাফ্‌কাই দেউতাককে ধৰি পৰিয়াল আৰু অন্তৰংগ বন্ধুবৰ্গলৈ শ শ চিঠি লিখিছিল। দেউতাকৰ লগত তেখেতৰ সম্পৰ্ক কষ্টফলিত আৰু আনুষ্ঠানিক বিধৰ আছিল। কেইবাগৰাকী নাৰীৰ সৈতে সম্পৰ্ক আছিল যদিও তেখেতে বিয়া নকৰালে। ১৯২৪ চনত যক্ষ্মাত ভুগি তেখেতৰ মৃত্যু ঘটে।

১৯১২ চনত কাফ্কাৰ বন্ধু মেক্স ব্ৰডৰ ঘৰত প্ৰথম বাৰৰ বাবে জাৰ্মান ৰমনী ফেলিচ বেয়াৰৰ সান্নিধ্যলৈ আহে। ফেলিছৰ প্ৰেম আৰু সান্নিধ্যই কাফ্কাৰ জীৱনলৈ নতুন গতি আনিলে। ফেলিছলৈ প্ৰথমখন চিঠি পঠিওৱাৰ দুদিন পিছতে এৰাতিৰ ভিতৰতে 'The Judgment' গল্পটো লিখি উলিয়াই। ইয়াৰ এমাহৰ পিছত 'Amerika' উপন্যাসখনৰ প্ৰথম অধ্যায়টো আৰু দুমাহৰ ভিতৰত বাকী পাঁচটা অধ্যায় লিখি শেষ কৰে। এইখন উপন্যাস লিখি শেষ কৰিয়েই কাফ্কাই তেওঁৰ সাহিত্য জীৱনৰ শ্ৰেষ্ঠ কীৰ্তি 'The Metamorphosis' লিখি উলিয়াইছিল। ডোৰা ডায়মণ্ড নামৰ এগৰাকী ৰমনীয়ে কাফ্কাৰ জীৱনলৈ শান্তি কঢ়িয়াই আনিবলৈ যত্ন কৰিছিল, কিন্তু এই সমন্ধ স্থায়ী হোৱাৰ আগতেই কাফ্কাৰ মৃত্যু হয়। তেওঁৰ বন্ধু মেক্স ব্ৰডে নিসঙ্গতাৰ ত্ৰিলজী ৰূপে পৰিচিত 'The Trail', 'The Castle' আৰু 'Amerika' নামৰ উপন্যাস তিনিখন প্ৰকাশ কৰাৰ পিছতে কাফ্কাৰ সাহিত্যিক কৃতি চৌদিশে বিয়পি পৰে।

কাফ্‌কাৰ জীৱনকালত বেছি লেখা প্ৰকাশিত হোৱা নাছিল: গল্প সংকলন (কণ্টেপ্লেচন) আৰু (এ কাউণ্ট্ৰী ডক্টৰ), আৰু একক গল্প (যেনে "") সাহিত্য আলোচনীত প্ৰকাশিত হ'লেও পাঠকৰ আদৰ পোৱা নাছিল। কাফ্‌কাৰ অসমাপ্ত কৰ্ম , আৰু (বা , The Man Who Disappeared), আদি উপন্যাস ধ্বংস কৰি পেলাবলৈ তেখেতে বন্ধু মেক্স ব্ৰডক আদেশ দিছিল কিন্তু ব্ৰডে নামানি কাফ্‌কাৰ মৃত্যুৰ পাছত সেইবোৰ প্ৰকাশ কৰে। কাফ্‌কাৰ কৰ্মৰাজীয়ে বিংশ শতিকাৰ বহু লেখক, সমালোচক, শিল্পী আৰু দাৰ্শনিকক প্ৰভাৱিত কৰিছে।

টোকা

তথ্যসূত্ৰ

উদ্ধৃতি

উৎস

বাহ্যিক সংযোগ

Kafka Society of America

Oxford Kafka Research Centre – information on ongoing international Kafka research
Translated excerpts from Kafka's Diaries 1910 – 1923

The Album of Franz Kafka, Franz Kafka receives a tribute in this album of "recomposed photographs".
Journeys of Franz Kafka Photographs of places where Kafka lived and worked
Letters to Felice at Archive.org
Společnost Franze Kafky a nakladatelství Franze Kafky Franz Kafka Society and Publishing House in Prague
What makes something "Kafkaesque"? A Ted talk on Kafka, his works and his legacy, by Noah Tavlin

শ্ৰেণী:সাহিত্যিক
শ্ৰেণী:চেক গণৰাজ্যৰ ব্যক্তি
চন্দ্ৰাণী মুখাৰ্জী

চন্দ্ৰাণী মুখাৰ্জী এগৰাকী বলিউডৰ গায়িকা, আৰু তেওঁ বাপ্পী লাহিড়ীৰ ভগ্নী। তেওঁ পশ্চিমবঙ্গৰ এগৰাকী ফিল্মফেয়াৰ মনোনীত শিল্পী।

কেৰিয়াৰ

চন্দ্ৰাণী মুখাৰ্জীয়ে ১৯৭৫ চনত আগ ঔৰ তুফান চিনেমাৰ জৰিয়তে বলিউডত প্ৰৱেশ কৰে। তাৰপাছত তেওঁ কিছুসংখ্যক চিনেমাত গীত গায় আৰু ১৯৯৩ চনত আজ কি ঔৰত চিনেমাৰ জৰিয়তে নিজৰ শেষ গান পৰিবেশন কৰে। তেওঁ তিনিবাৰ ফিল্মফেয়াৰ সৰ্বশ্ৰেষ্ঠ মহিলা পিছৰ গায়িকা বঁটাৰ বাবে মনোনীত হৈছিল যদিও কেতিয়াও বঁটা লাভ কৰা নাছিল।

উল্লেখযোগ্য গানসমূহ

পাইছা দো পাইছা [এলবাম: হামাৰা সংসাৰ]
আঁখোঁ সে গিৰানা না [এলবাম: সুহাগান]
সোলাহ শুক্ৰবাৰ বিধি অনুসাৰ - ২ [এলবাম: সোলাহ শুক্ৰবাৰ]
ইয়ে কাইছা সুৰজ হ্যায় [এলবাম: সোলাহ শুক্ৰবাৰ]
মিল যায়ে জো তু [এলবাম: ইয়ে প্ৰীত না হোগী কম]
দিল মিলা লে ও আব্দুল্লা [এলবাম: জান-এ-বাহাৰ]
জয় জয় হো তেৰী জয় জয় হো মা [এলবাম: হৰেকৃষ্ণ]
চোৰি চোৰি কাহাঁ চলা [এলবাম: ন্যেন মিলি চেন কাহাঁ]
ও ৰে সজনৱা... [এলবাম: প্যাসী নদী]
বহুৎ কালা সবেৰা হ্যায় [এলবাম: ফকীৰ বাদশাহ]
বাপুজী বাপুজী [এলবাম: কসম]
দিল টুট গয়া হ্যায় আপনা [এলবাম: অনোখা ইনসান]
শংকৰ ভুলে-ভালে [এলবাম: শিৱ শক্তি]
পেহচান তো থি পেহচানা নেহী [এলবাম: গৃহ প্ৰৱেশ]
জয় জগদমবে মা [এলবাম: ভাৰত কি সন্তান]
মম্মী ডেডী কা পিয়াৰ [এলবাম: কানোঁ মেৰী মুঠী মেঁ]
ন্যেন তেৰী জ্যোতি [এলবাম: দুশমনো কা দুশমন]

বঁটা আৰু মনোনয়ন

-
১৯৮১
"পেহচান তো থি" (গৃহ প্ৰৱেশ)
rowspan="3"|ফিল্মফেয়াৰ সৰ্বশ্ৰেষ্ঠ মহিলা পাৰ্শ্ব গায়িকা বঁটা
-
১৯৮২
"মোহব্বত ৰং লায়েগী" (পুনম)
-
১৯৮৪
"আজা কি তেৰী ৰাহোঁ মেঁ" (লাল চুনৰিয়া)
}

তথ্যসূত্ৰ

শ্ৰেণী:গায়িকা
শ্ৰেণী:ভাৰতীয় মহিলা কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰ
শদিয়া

শদিয়া হ'ল উত্তৰ-পূৱ ভাৰতৰ অন্তৰ্গত অসম ৰাজ্যৰ এখন সৰু নগৰ। ই তিনিচুকীয়া জিলাত অৱস্থিত। লোহিত নদীৰ পাৰত থকা এই চহৰখনৰ প্ৰায় চাৰিওকাষ হিমালয় পৰ্বতে আগুৰি আছে। শদিয়াক শতফুলৰ দেশ বুলিও জনাজাত।

উদ্ধৃতি

পৰম্পৰাগত সাঁথৰ
শদিয়ালৈ নাযাবা, সত্‌ফুল নাখাবা, কেঁ‌চাপাতত নাবান্ধিবা লোণ, ওপজিয়ে লৰ মাৰে কোন? (জেঠি পোৱালি)

পৰম্পৰাগত বিহুনাম
কোনে আনি দিব লোণে আমলখিকোনে আনি দিব জৰা,কোনে আনি দিব ধনৰে বাতৰিশদিয়া ৰণৰে পৰা।বাৰীৰে ঢাপতে গছে আমলখিআনি দিম মহঙৰ লোণশদিয়া ৰণলৈ চিন্তিব নালাগেতোমাকনো বুলি যাওঁ সোণ৷
পৰ্বত সুগৰী কান্দিলে লাহৰিহৰিণা কান্দিলে বনত।তোক নেদেখি, থাকিব নোৱাৰোঁমৰি যাওঁ শদিয়া ৰণত।
কোৱাই কা নকৰা ঝিলি ঝাঁ‌ নকৰাশদিয়া পাৰৰে আলি।কেঁচাই খাওঁ‌ কেঁচাই খাওঁ‌ নকৰা বহনানহওঁ মই তিয়ঁহৰ জালি।
অন্যান্য
মা আমি শদিয়ালৈ যামেই,মা আমি শতফুল খামেই
কেশৱ মহন্তৰ গীতৰ শাৰী
শদিয়াৰ ১৫ মাইল আঁতৰত পূবে ব্ৰহ্মপুত্ৰ নৈৰ পাৰত চুনপোৰা নামে এখন বিতোপন মুকলি ঠাই আৰু সেই ঠাইতে সেই কালত শদিয়াৰ শাসনকৰ্তা আহোম ৰজাৰ প্ৰতিনিধি “শদিয়া খোৱা” গোঁহাই আছিল।

উৎস

বাহ্যিক সংযোগ

শ্ৰেণী:অসমৰ স্থান